CELEX: E2007P0006
Language: sl
Date: 2007-05-08 00:00:00
Title: Zahteva za svetovalno mnenje Sodišča EFTE, predložena s strani vrhovnega sodišča Islandije (Hæstiréttur Íslands), z dne 8. maja 2007 v zadevi HOB vín ehf proti Faxaflóahafnir sf. (Zadeva E-6/07)

13.12.2007   
            
            
               SL
            
            
               Uradni list Evropske unije
            
            
               C 301/19
            
         Zahteva za svetovalno mnenje Sodišča EFTE, predložena s strani vrhovnega sodišča Islandije (Hæstiréttur Íslands), z dne 8. maja 2007 v zadevi HOB vín ehf proti Faxaflóahafnir sf.
   (Zadeva E-6/07)
   (2007/C 301/11)
   Na Sodišče EFTE je bila z dopisom z dne 8. maja 2007, ki ga je poslalo vrhovno sodišče Islandije (Hæstiréttur Íslands) in ga je tajništvo sodišča prejelo 21. maja 2007, vložena zahteva za svetovalno mnenje v zadevi HOB vín ehf proti Faxaflóahafnir sf. glede naslednjih vprašanj:
   
               1.
            
            
               Ali so dajatve, ki jih zaračunava partnersko podjetje v lasti več občin, v zvezi z uvozom alkoholnih pijač iz drugih držav EGP preko pristanišča, ki je v lasti partnerskega podjetja, v skladu z določbami členov 10, 11, ali 14 Sporazuma EGP? Vprašanje temelji na premisi, da upravljanje pristanišča pravno gledano ni javna dejavnost; zaračunavanje dajatev temelji na zakonskem pooblastilu, dajatve pa morajo pokriti stroške izvršenih storitev in delež skupnega upravljanja pristanišča.
            
         
               2.
            
            
               Če je odgovor na prvo vprašanje, da velja katera koli od zgoraj omenjenih določb Sporazuma EGP, ali navedena določba izključuje zaračunavanje takih dajatev, kot so navedene v prvem vprašanju? Vprašanje izhaja iz premise, da se za uvoz alkoholnih pijač zaračunavajo višje dajatve kot za uvoz brezalkoholnih in da so na Islandiji alkoholne pijače na splošno uvožene, med drugim iz drugih držav EGP.